"Setswana Puo ya Gae (HL)/P2 12 DBE/Ngwanaitseele 2022 NSC Moeka o ne a tumile thata ka leina la gagwe la kgwele ya maoto le a tumileng ka lona kwa Motsitlane la Rooijan, sefane a ipitsa Morolong. E rile fa ngwaga o ya bokhutlong, moeka a kgona go falola lokwalo lwa borobedi ka dinaledi. Ga utlwala gaufi le kgakala gore go na le mosimane yo o dirang diaba kwa sekolong sa Mooketsi. Mogokgo a kopa gore a direlwe mokete wa kakgolo gonne e le 20 mosimane wa moithui fela a gaisitse bana ba ba nang le magae le bagodi ba ba nang le metse. E rile fa letsatsi la moletlo le fitlha, Motswagauteng a kopa Sepoko go ya go mo emela. E rile fa dibui tsotlhe tse di mo lenaneong la letsatsi leo di fetsa go akgola Motswagauteng le go mo rotloetsa, mogokgo wa sekolo sa Mooketsi Rre Kelatwang, 2 5 a ntsha sekgele le madi a le mo omfolopong. A kopa gore Motswagauteng a tle go amogela moputso wa phatla ya gagwe. A makadiwa ke go bona go tla Sepoko mo boemong jwa ga Motswagauteng. A mo fa tšhono ya go latlhela la motlapitsong mo boemong jwa tsala ya gagwe. Meriri ya ga Sepoko le yona ka fa, o ka re digwapa di tlhokoloditswe, e le maudi jaaka o ka re ya 30 motho a ja motsoko o motala. A ema a ntse a temeka jaaka letlhaka mo dintshing tsa noka mosimane wa mmala wa sebilo. A kgwa ka lotlhaa. 7.1 Sepoko o amana jang le Motswagauteng? (1) 7.2 Mmuisano o o mo temaneng o diragalela kwa toropong efe? (1) 7.3 Naya lebaka le le dirang gore Sepoko a bo a le kwa sekolong sa Mooketsi. (2) 7.4 Ke maikutlo afe a a tlhagisiwang ke mogokgo wa sekolo sa Mooketsi mo temaneng e? Tshegetsa karabo ka lebaka. (2) 7.5 Tlhagisa dintlha di le THARO tsa tshobotsi ya ga Sepoko go ya ka temana. (3) 7.6 Ke eng se se ka neng se dira gore Motswagauteng a se ka a ya go tsaya sekgele sa gagwe kwa sekolong sa Mooketsi? (2) 7.7 Go ya ka ditiragalo tsa padi e, a o dumela fa Motswagauteng e le moanelwa wa madi le nama? Tshegetsa karabo ka lebaka. (2) 7.8 Seabe sa ga Kabo e nnile sefe mo botshelong jwa ga Motswagauteng? (2) 7.9 Semelo sa ga Kobbie Swanepoel se thusitse jang mo tsweletsong ya morero wa padi e? (2) 7.10 Fa o ka bo o le Gokatweng mme o bone ngwana le mong wa gago wa mosweu, o ne o ka dira eng ka lesea le? Tshegetsa karabo ka lebaka. (2) 7.11 Go ya ka wena, a go siame gore Koot a kgarameletse Motswagauteng mo go Sarkie? Tshegetsa karabo ka lebaka. (2) 7.12 Fa o bona, ke ka ntlha ya eng fa Mosala a ne a ipolaya? (2) 7.13 O ithutile eng go tswa mo go tshwarweng ga ga Mokwepa? (2) [25] Kwalololo e ileditswe Phetla"